แรงซื้อหุ้นพลังงานดัน SET ปิดเย็นกระฉูด 12 จุด ขานรับราคาน้ำมันพุ่ง
แรงซื้อหุ้นพลังงานดัน SET ปิดเย็นกระฉูด 12 จุด ขานรับราคาน้ำมันพุ่ง โดยดัชนีปิดตลาดวันนี้ ที่ระดับ 1,657.74 จุด บวก 11.56 จุด หรือ 0.70% มูลค่าการซื้อขาย 4.4 หมื่นล้านบาท 
9 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,657.74 จุด บวก 11.56 จุด หรือ 0.70% มูลค่าการซื้อขาย 4.4 หมื่นล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวขึ้นได้ดีกว่าที่คิด และดีกว่าตลาดหุ้นในภูมิภาคเอเชียที่ส่วนใหญ่แกว่งไซด์เวย์ โดยตลาดบ้านเรามีกลุ่มพลังงานขึ้นนำตามราคาน้ำมันที่ปรับตัวขึ้น
อย่างไรก็ดี ยังต้องติดตามสงครามการค้าระหว่างสหรัฐและจีน ซึ่งต่างก็รอดูว่าจะบรรลุข้อตกลงกันได้เมื่อใด และติดตามความคืบหน้ากรณีอังกฤษจะแยกตัวออกจากสหภาพยุโรป (Brexit) รวมถึงพรุ่งนี้จะมีการประชุมธนาคารกลางยุโรป (ECB) คาดว่าคงอัตราดอกเบี้ย และเดินหน้านโยบายการเงินแบบเดิม ส่วนวันที่ 11 เม.ย.ติดตามการประชุม EU summit จับตากรณีที่เกี่ยวข้องกับ Brexit
ส่วนแนวโน้มการลงทุนในวันพรุ่งนี้ (10 เม.ย.) นายวีระวัฒน์ กล่าวว่า ตลาดฯคงแกว่งไซด์เวย์ โดยมีแนวรับ 1,650 จุด ส่วนแนวต้าน 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC มูลค่าการซื้อขาย 2,100,869.80 ล้านบาท ปิดที่ 70.25 บาท เพิ่มขึ้น 1.25 บาท
PTT มูลค่าการซื้อขาย 1,967,962.60 ล้านบาท ปิดที่ 48.00 บาท เพิ่มขึ้น 0.25 บาท
CPALL มูลค่าการซื้อขาย 1,788,949.60 ล้านบาท ปิดที่ 77.00 บาท เพิ่มขึ้น 0.75 บาท
PTTEP มูลค่าการซื้อขาย 1,660,506.75 ล้านบาท ปิดที่ 131.50 บาท เพิ่มขึ้น 4.00 บาท
SCC มูลค่าการซื้อขาย 1,548,358.80 ล้านบาท ปิดที่ 474.00 บาท ลดลง 2.00 บาท
ตลาดหุ้นเอเชีย
